ΓΡΑΠΤΗ ΕΡΩΤΗΣΗ E-0904/01

υποβολή: Elisabeth Schroedter (Verts/ALE) προς την Επιτροπή

(28 Μαρτίου 2001)

Θέμα: Χορήγηση έγκρισης τύπου των οχημάτων σε ολόκληρη την ΕΕ για πετρελαιοκίνητα επιβατικά οχήματα που λειτουργούν με καθαρό κραμβέλαιο

Σύμφωνα με το άρθρο 24 του γερμανικού νόμου περί χορήγησης έγκρισης τύπου των οχημάτων, η χρήση καθαρού κραμβελαίου στα πετρελαιοκίνητα οχήματα δεν έχει συνέπειες στην έγκριση του τύπου του οχήματος, με αποτέλεσμα να μετασκευάζονται κάθε εβδομάδα πολλές εκατοντάδες πετρελαιοκίνητων επιβατικών οχημάτων, ώστε να μπορούν λειτουργούν με καθαρό κραμβέλαιο.

Ταυτόχρονα, τίθεται ωστόσο για τους κατόχους οχημάτων αυτού του τύπου το ερώτημα, κατά πόσο περιορίζεται με αυτόν τον τρόπο η ελευθερία μετακίνησης στην Ευρωπαϊκή Ένωση.

Μπορεί η Επιτροπή να απαντήσει στο ακόλουθο ερώτημα;

- Σε ποια κράτη μέλη δεν χορηγείται έγκριση τύπου των οχημάτων για πετρελαιοκίνητα οχήματα που έχουν μετασκευαστεί ώστε να λειτουργούν με καθαρό κραμβέλαιο;

- Προβλέπεται να καταργηθούν οι περιοριστικοί αυτοί κανόνες στα εν λόγω κράτη;

- Εάν ναι, πότε;

- Εάν όχι, γιατί;

- Σε ποιες ενέργειες έχει προβεί μέχρι σήμερα η Επιτροπή, προκειμένου να ισχύσουν στα κράτη μέλη της ΕΕ ενιαίοι κανόνες περί έγκρισης τύπου των οχημάτων για τα επιβατικά οχήματα που λειτουργούν με κραμβέλαιο, οι οποίοι να καθιστούν δυνατή τη διενέργεια διασυνοριακών τουριστικών μεταφορών;

- Ποια μέτρα έχει λάβει μέχρι σήμερα η Επιτροπή, προκειμένου να προωθήσει τη χρήση κραμβελαίου ωςποκατάστατου του πετρελαίου;

Απάντηση του κ. Liikanen εξ ονόματος της Επιτροπής

(13 Ιουνίου 2001)

Προς το παρόν, σε κανένα κράτος μέλος δεν χορηγείται έγκριση τύπου για πετρελαιοκίνητα επιβατικά οχήματα που λειτουργούν με κραμβέλαιο.

Το κραμβέλαιο ανήκει στους μεθυλικούς εστέρες και μπορεί να χρησιμοποιηθεί τόσο ως μέσο αραίωσης όσο και ωςποκατάστατο του ντίζελ. Το ηλιέλαιο, το φοινικέλαιο, το σογιέλαιο, το βρώσιμο λάδι και τα ζωικά λίπη μπορούν να έχουν την ίδια εφαρμογή. Ορισμένα οχήματα σύγχρονης κατασκευής μπορούν να λειτουργήσουν με ντίζελ στο οποίο έχει προστεθεί μικρή ποσότητα μεθυλικών εστέρων. Αυτό ισχύει ιδίως στη γαλλική αγορά όπου μεθυλικοί εστέρες προστίθενται στο ντίζελ. Οι αυτοκινητοβιομηχανίες ωστόσο είναι ιδιαίτερα συγκρατημένες όσον αφορά τη χρησιμοποίηση τέτοιων ουσιών ως καυσίμων για τα πετρελαιοκίνητα οχήματα.

Σε σύγκριση με το καθαρό ντίζελ, τα καύσιμα που περιέχουν μεθυλικούς εστέρες μπορούν να συνεπάγονται αύξηση των καταλοίπων στον κινητήρα, μεγαλύτερη φθορά των στεγανοποιητών και άλλων ελαστομερών, καθώς και επιτάχυνση της διάβρωσης λόγω τωνδροσκοπικών ιδιοτήτων των μεθυλικών εστέρων.

Έχει επίσης διαπιστωθεί ότι οι εκπομπές οξειδίων του αζώτου των οχημάτων που χρησιμοποιούν μεθυλικούς εστέρες είναι μεγαλύτερες εκείνων που χρησιμοποιούν καθαρό ντίζελ.

Όταν ένας αυτοκινητιστής χρησιμοποιεί καύσιμα που περιέχουν μεθυλικούς εστέρες (π.χ. κραμβέλαιο) για το πετρελαιοκίνητο όχημά του, η άδεια κυκλοφορίας του οχήματος εξακολουθεί να ισχύει, καθόσον ο κατασκευαστής δεν έχει τη δυνατότητα να ελέγξει την επιλογή του καυσίμου για οχήματα που έχουν ήδη εγκριθεί. Την ευθύνη για την ορθή λειτουργία των οχημάτων στο δρόμο έχουν οι ιδιοκτήτες. Επιπροσθέτως, οι αρχές των κρατών μελών είναιπεύθυνες για την ορθή χρησιμοποίηση μεθυλικών εστέρων στα οχήματα.

Η διασυνοριακή κυκλοφορία των οχημάτων δεν περιορίζεται. Ένα όχημα το οποίο έχει εφοδιαστεί με κραμβέλαιο, π.χ. στη Γερμανία, μπορεί να συνεχίσει το ταξίδι του σε άλλο κράτος μέλος με κανονικό ντίζελ.

Η Επιτροπή προτίθεται να εξετάσει το πρόβλημα της χρησιμοποίησης μεθυλικών εστέρων στο ντίζελ στο πλαίσιο του ετήσιου προγράμματος της ομάδας εργασίας που έχει συστήσει για τις εκπομπές μηχανοκίνητων οχημάτων. Ενδέχεται να οριστούν ειδικές απαιτήσεις σχετικά με τα όρια των εκπομπών και άλλες συναφείς απαιτήσεις για τα οχήματα που χρησιμοποιούν κραμβέλαιο ή οποιοδήποτε άλλο μεθυλικό εστέρα. Μπορεί επίσης να οριστούν προδιαγραφές για τα καύσιμα ντίζελ που περιέχουν μεθυλικούς εστέρες.

Εφόσον κριθούν αναγκαίες οι απαιτήσεις αυτές, οι οδηγίες για τις εκπομπές θα πρέπει να τροποποιηθούν το συντομότερο δυνατό, ώστε να διευρυνθεί το πεδίο εφαρμογής της έγκρισης τύπου ΕΚ των επιβατικών αυτοκινήτων για τα νέα καύσιμα, όπως είναι οι μεθυλικοί εστέρες.

Εδώ και σχεδόν είκοσι χρόνια, προωθούνται δραστήρια τα βιολογικά καύσιμα στο πλαίσιο των κοινοτικών προγραμμάτων έρευνας και ανάπτυξης. Περισσότερα από τα μισά των σχεδίων των κρατών μελών για την παρασκευή και τη χρησιμοποίηση κραμβέλαιου έχουν λάβει κοινοτική χρηματοδότηση. Τα προγράμματα αυτά έχουν συμβάλει έτσι σημαντικά στην επιτυχία της αναμενόμενης κυκλοφορίας στο εμπόριο των βιολογικών καυσίμων.

Η Επιτροπή ετοιμάζει σήμερα ανακοίνωση σχετικά με τα βιολογικά καύσιμα, η οποία περιλαμβάνει πρόταση οδηγίας σχετικά με την εισαγωγή των βιολογικών καυσίμων. Η οδηγία αυτή ευρίσκεται ακόμα σε προπαρασκευαστικό στάδιο, αλλά τα κραμβέλαιο θα διαδραματίζει σημαντικό ρόλο ωςποκατάστατο του ντίζελ.

Επίσης, η Επιτροπή δημοσίευσε πρόσφατα πρόσκλησηποβολής προσφορών σχετικά με την εκπόνηση μελέτης με αντικείμενο τις συνολικές επιδράσεις στο περιβάλλον διαφόρων μελλοντικών καυσίμων και σχεδιασμών οχημάτων. Η εν λόγω μελέτη θα εξετάζει τις διασυνοριακές μεταφορές και θα προτείνει στρατηγικές για την αντιμετώπιση του κινδύνου της κλιματικής αλλαγής, βελτιώνοντας ταυτόχρονα την κατάσταση σε σχέση με άλλα περιβαλλοντικά προβλήματα ή τουλάχιστον χωρίς να διακυβεύει τα οφέλη που έχουν ήδη επιτευχθεί.